เบี้ยวไม่เลิก! IFEC แจ้งเลื่อนชำระดบ.หุ้นกู้ อ้างมีการเปลี่ยนแปลงภายในบริษัท
เบี้ยวไม่เลิก! IFEC แจ้งเลื่อนชำระดบ.หุ้นกู้วงเงิน 3 พันลบ. อ้างมีการเปลี่ยนแปลงภายในบริษัท
21 ก.ย. 2560

บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC ระบุว่า ตามที่บริษัทได้ออกตราสารหนี้ประเภทหุ้นกู้ ชนิดระบุชื่อผู้ถือ ไม่ด้อยสิทธิ ไม่มีประกันและไม่มีผู้แทนผู้ถือหุ้นกู้ เสนอขายให้แก่ผู้ลงทุนสถาบัน หรือผู้ลงทุนรายใหญ่ จำนวน 3,000 ล้านบาท โดยครบกำหนดชำระดอกเบี้ยหุ้นกู้ ในวันที่ 7 ส.ค.60 
เบื้องต้นบริษัทได้ดำเนินการชำระดอกเบี้ยหุ้นกู้บางส่วนแล้ว จำนวน 4.08 ล้านบาทในวันที่ 7 ส.ค.ที่ผ่านมาแล้ว โดยแบ่งชำระตามสัดส่วนที่เท่ากัน สำหรับส่วนที่เหลือบริษัทจะชำระภายในวันที่ 22 ก.ย.60 นั้น ต้องขอเลื่อนการชำระดอกเบี้ยดังกล่าวออกไป เนื่องจากมีการเปลี่ยนแปลงภายในอย่างเป็นสาระสำคัญ
สำหรับหุ้นกู้จำนวน 3,000 ล้านบาทดังกล่าว เป็นหุ้นกู้ครั้งที่ 1/2558 ครบไถ่ถอนปี พ.ศ.2560 อายุ 2 ปี นับจากวันออกหุ้นกู้ในวันที่ 5 พ.ย.58 ซึ่งจะครบกำหนดไถ่ถอนหุ้นกู้ในวันที่ 5 พ.ย.60